《送胡茶马赴京西漕》
宋代·度正

夹岸黄花弄夕曛，归艎击汰不堪闻。
愁容政想峨眉月，喜气遥占岘首云。
酒罢楼头观妙算，公馀垅畔访清汾。
明年入奏明光殿，前席雍容细剖分。

作者简介：宋合州人，字周卿，号性善。光宗绍熙元年进士。为国子监丞，极论李全必反，献镇压之策。官至礼部侍郎。尝从朱熹学。有《性善堂稿》。